**Τμήμα: ΛΟΓΟΘΕΡΑΠΕΙΑΣ**

|  |  |  |  |  |  |
| --- | --- | --- | --- | --- | --- |
| Αύξων Αριθμός Θέσης: | **1** | **ΠΛΗΡΗΣ** | | | **ΠΛΗΡΗΣ** |
| Γνωστικό Αντικείμενο Θέσης: | **ΛΟΓΟΘΕΡΑΠΕΙΑΣ** | | | | |
|  |  | | | | |
| **ΜΑΘΗΜΑ 1** | | | | | |
| Αύξων Αριθμός Μαθήματος: | 1 | | | | |
| Κωδικός Μαθήματος: | SLT-33 | | | | |
| Τίτλος Μαθήματος: | ΔΙΑΓΝΩΣΤΙΚΕΣ ΠΡΟΣΕΓΓΙΣΕΙΣ ΛΟΓΟΠΑΘΟΛΟΓΙΑΣ ΣΕ ΕΝΗΛΙΚΕΣ | | | | |
| Είδος Μαθήματος: | Υποχρεωτικό | | | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 3ο | | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ | |
| ECTS Μαθήματος: | 5 | | | | |
| Ώρες διδασκαλίας Μαθήματος (Θεωρία): | 2 | | Ώρες διδασκαλίας Μαθήματος (Άσκηση πεδίου): | 1 | |
| Σύντομη Περιγραφή Μαθήματος: | Στο μάθημα αυτό οι φοιτητές έρχονται σε επαφή με τη διαδικασία της αξιολόγησης, ανίχνευσης και διάγνωσης στις διαταραχές της επικοινωνίας ενηλίκων. Ειδικότερα, το μάθημα εισάγει τους φοιτητές στα μοντέλα αξιολόγησης (Ιατρικό/Αιτιολογικό μοντέλο, Περιγραφικό-Αναπτυξιακό μοντέλο, Συστημικό-Συλλογικό μοντέλο) και καταρτίζει τους φοιτητές στη μεθοδολογία της αξιολόγησης και εκτίμησης ενός μεγάλου αριθμού διαταραχών λόγου ομιλίας που αναπτύσσονται σε έδαφος νευρογενούς αιτιολογίας [(α) Αφασιών και συναφών διαταραχών, (β) Απραξίας, (γ) διαφορετικών τύπων Δυσαρθρίας, (δ) Κρανιοεγκεφαλικών Κακώσεων (ΚΕΚ), (ε) διαταραχών της Μνήμης – Ανοιών και (στ) Συνδρόμου/Βλάβης Δεξιού Ημισφαιρίου (ΒΔΗ)] όπως και τις διαταραχές Φωνής ενηλίκων και διαταραχές της Ροής ενηλικών. Επίσης γίνεται αναφορά και εκπαίδευση στην χρήση σταθμισμένων διαγνωστικών τεστ-εργαλείων που είναι προσαρμοσμένα στην Ελληνική πραγματικότητα και σε αυτά που χρησιμοποιούνται διεθνώς. Επιπλέον, εκπαιδεύονται ο φοιτητές στην εναλλακτική/ανεπίσημη αξιολόγηση και τα κριτήρια της και μαθαίνουν να αναπτύσσουν άτυπες μεθόδους αξιολόγησης. Τέλος, καταρτίζονται στο να αναλύουν και να ερμηνεύουν τις κλινικές πληροφορίες και να κοινοποιούν τα αποτελέσματά της αξιολόγησής τους. | | | | |
|  |  | | | | |
| **ΜΑΘΗΜΑ 2** | | | | | |
| Αύξων Αριθμός Μαθήματος: | 2 | | | | |
| Κωδικός Μαθήματος: | SLT-36 | | | | |
| Τίτλος Μαθήματος: | ΔΙΑΤΑΡΑΧΕΣ ΤΗΣ ΡΟΗΣ ΤΗΣ ΟΜΙΛΙΑΣ | | | | |
| Είδος Μαθήματος: | Υποχρεωτικό | | | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 3ο | | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ | |
| ECTS Μαθήματος: | 5 | | | | |
| Ώρες διδασκαλίας Μαθήματος (Θεωρία): | 2 | | Ώρες διδασκαλίας Μαθήματος (Άσκηση πεδίου): | 1 | |
| Σύντομη Περιγραφή Μαθήματος: | Η ευχέρεια είναι η παράμετρος της παραγωγής ομιλίας που αναφέρεται στη ροή, την ομαλότητα, το ρυθμό και την προσπάθεια. Ο τραυλισμός αποτελεί την πιο κοινή διαταραχή ευχέρειας, η οποία χαρακτηρίζεται από διακοπή της φυσιολογικής ροής της ομιλίας και μπορεί να συνοδεύεται από επαναλήψεις σε (ήχους, συλλαβές, λέξεις, φράσεις), επιμηκύνσεις ήχων, μη φυσιολογικές παύσεις, (μπλοκαρίσματα), παρεμβολές και αναθεωρήσεις, χαρακτηριστικά τα οποία μπορεί να επηρεάσουν τον φυσιολογικό ρυθμό της ομιλίας. Αυτές οι αποκλίσεις μπορούν να συνοδεύονται από σωματική ένταση, αρνητικές αντιδράσεις, δευτερογενείς συμπεριφορές και αποφυγή ήχων, λέξεων ή καταστάσεων ομιλίας. Η ταχυλαλία, μια άλλη διαταραχή της ευχέρειας της ροής της ομιλίας, χαρακτηρίζεται από έναν ταχύτατο ή / και ακανόνιστο λόγο ομιλίας, ο οποίος έχει ως αποτέλεσμα διαταραχές στη σαφήνεια ή / και στην ευχέρεια της ομιλίας. Με δεδομένο ότι η επιστήμη της λογοθεραπείας συνεισφέρει στην αποκατάσταση διαταραχών επικοινωνίας, οι διαταραχές ρυθμού αποτελούν ένα ευρύ επιστημονικό πεδίο για διερεύνηση και επιστημονική κατάρτιση. | | | | |